open-index/open-wikipedia-markdown huggingface dataset:
Mark Viduka

**Mark Viduka** (s. 9. lokakuuta 1975 Melbourne, Australia) on australialainen jalkapalloilija, pelipaikaltaan hyökkääjä. Hänen sukujuurensa ovat Kroatiassa ja Ukrainassa.

Vidukan ensimmäinen seura aikuisten sarjoissa oli Melbourne Knights, josta hän siirtyi kuitenkin jo yhden loistavan kauden jälkeen ”juurilleen” Kroatiaan, Dinamo Zagrebin riveihin. Hyvät esitykset jatkuivat myös siellä, ja vuonna 1998 Glasgow Celtic osti Vidukan 3,5 miljoonan punnan hintaan. Hänen pelattuaan kaksi kautta Celticissä Leeds United teki tarjouksen, ja Viduka siirtyi joukkueeseen, jossa hän nousi maailmanmaineeseen.

Debyyttikaudesta 2000–2001 Leedsissä muodostui menestyksekäs. Maaleja syntyi Valioliigassa 17 ja Mestarien liigassa 4. Lisäksi joukkue ylsi Mestarien liigassa peräti neljän parhaan joukkoon. Leedsin ajauduttua talousvaikeuksiin Viduka siirtyi vuonna 2004 Middlesbroughiin, joka haali riveihinsä useita laskevia tähtiä, kuten Jimmy Floyd Hasselbaink, Gaizka Mendieta, Juninho Paulista, Ray Parlour ja Michael Reiziger. Maalinteko uudessa seurassa ei sujunut aivan yhtä hyvin kuin Leedsissä.

Viduka siirtyi kesällä 2007 Middlesbrough’sta Newcastle Unitediin ollen uuden päävalmentajan Sam Allardycen ensimmäinen hankinta. Uransa loppuvaiheilla hän kärsi loukkaantumisista ja päätti uransa Newcastlen pudottua Valioliigasta vuonna 2009.

Viduka valittiin vuonna 2000 Oseanian vuoden parhaaksi jalkapalloilijaksi. Samana vuonna pelaajat äänestivät hänet Skotlannin valioliigan parhaaksi pelaajaksi. Hän toimi Australian jalkapallomaajoukkueen kapteenina Saksan MM-kisoissa 2006.

## Lähteet
Hollolan Sanomat

**Hollolan Sanomat** oli Päijät-Hämeessä ilmestynyt Lahden seudun maakuntalehti ja myöhemmin Keskisuomalaisen tytäryhtiön Hämeen Median Seutunelosiin kuulunut ilmaisjakelulehti.

Aikaisemmin *Hollolan Sanomat* oli riippumaton yksityinen sanomalehti, jonka talous perustui tilausmaksuihin ja ilmoituksiin, mutta se hävisi kilpailun ilmaisjakeluna jaellulle Hollolan Seudulle. Hollolan Sanomat siirtyi tämän jälkeen Keskisuomalaiselle ja siitä tehtiin ilmaisjakelulehti.

*Hollolan Sanomien*, ''Nastola-lehden'', *[[Päijät-Häme (sanomalehti)|Päijät-Hämeen]]* ja ''Orimattilan aluelehden'' vastaava päätoimittaja oli Ville Hakala. Hämeen Media Oy:n kustantama *Hollolan Sanomat* jaettiin keskiviikkoisin Hollolaan, Kärkölään ja Hämeenkoskelle 14&nbsp;580 kappaleen painoksena.

*Hollolan Sanomat* kuten muutkin Seutunelosten lehdet lakkautettiin joulukuussa 2025. Ne korvasi Keskisuomalaisen uusi ilmaisjakelulehti *[[ESS Viikko]]*. 

## Lähteet
Lahden Seudun Sanomat

**Lahden Seudun Sanomat** eli entiseltä nimeltään **Hollolan Seutu** oli lakanneen Green Moon Oy:n kustantama 35&nbsp;000 kappaleen painoksena maanantaisin ilmestyvä (viikonloppuna jaettava) ilmaisjakelulehti. 

Lokakuussa 2009 lehti muutti nimekseen *Lahden Seudun Sanomat*. Lehden nimen muutos johtui siitä, että lehden jakelu kasvoi voimakkaasti Lahden kaupungin alueella. Lehden toimitusjohtaja oli Henry Urbanowicz. 15. maaliskuuta 2007 päätoimittajaksi nimitettiin Kari Mustonen. Hän siirtyi Hollolan Seutuun Esan Paikallislehdet Oy:n omistamasta Hollolan Sanomista. 

Jakelualueena oli Hollolan kaikki taloudet, Hämeenkosken ja Kärkölän taajamat sekä Länsi-Lahden kaupunginosat Rautakankare, Jalkaranta, Metsäkangas, Keskussairaalan alue, Pirttiharju ja Riihelä.

Lehden uusinta numeroa oli mahdollista lukea netissä näköispainoksena.

Lehden ilmestyminen lakkasi vuonna 2015.

## Lähteet
*  (Vanhentunut lähde)

### Viitteet

## Aiheesta muualla
* Ina Ruokolainen: Konsernit Lahden ilmaismarkkinoilla, Journalisti (Archive.org)
Carlo Maderno

**Carlo Maderno** (1556 – 30. tammikuuta 1629 Rooma) oli italialainen arkkitehti. Maderno oli 1600-luvun alkupuolen huomattavimpia arkkitehteja Italiassa ja hän oli varhaisen barokkiarkkitehtuurin suunnannäyttäjiä. Maderno tunnetaan parhaiten Pietarinkirkon fasadin suunnittelijana.

Madernon ura arkkitehtina alkoi, kun hän toimi setänsä arkkitehti Domenico Fontanan apulaisena Roomassa. Madernon ensimmäinen merkittävä oma työ oli Santa Susannan kirkon fasadin suunnittelu vuosina 1597–1603. Maderno taidot kiinnittivät paavi Paavali V:n huomion, ja vuonna 1603 Maderno nimitettiin Pietarinkirkon pääarkkitehdiksi. Maderno suunnitteli vuonna 1607 Pietarinkirkon päälaivan sekä kirkon uuden fasadin. Hänestä tuli myös Paavali V:n hoviarkkitehti.

Maderno teki Pietarinkirkon aiempiin suunnitelmiin merkittäviä muutoksia. Nämä muutokset noudattivat vastauskonpuhdistuksen henkeä. Päälaivan lisäys muutti Michelangelon kreikkalaiseen ristiin perustuvan pohjapiirroksen pitkänomaiseksi. Tämä merkitsi paluuta varhaiskristillisten ja keskiaikaisten katedraalien pohjakaavaan. Madernon suunnittelemaa Pietarinkirkon massiivista fasadia on arvosteltu paljon siitä, että se peittää Michelangelon suunnitteleman kupolin taakseen. Toisaalta fasadia on ihailtu sen valtavien pylväiden vahvasta ryhmittelystä.

Vuosina 1608–1620 rakennettu Santa Maria della Vittoria -kirkko on ainut rakennus, jonka Maderno suunnitteli yksin. Sekä Palazzo Barberini että Sant'Andrea della Vallen kirkko olivat rakennusprojekteja, joihin hän osallistui vain niiden alkuvaiheessa tai saattamalla muiden arkkitehtien aloittaman työn loppuun. Palazzo Barberinin Maderno suunnitteli alun perin paavi Urbanus VIII:n suvulle. Francesco Borromini ja Gian Lorenzo Bernini viimeistelivät palatsin myöhemmin.

## Lähteet
Nastola-lehti

**Nastola-lehti** oli ilmaisjakelulehti, joka kuului Keskisuomalaisen tytäryhtiön Hämeen Median kustantamiin Seutuneloset-paikallislehtiin. Lehteä toimittivat päätoimittaja Ville Hakala ja Tuomas Räihä.

Lehden painos oli vuoden 2018 mediakortin mukaan 8&nbsp;700 kappaletta, joka jaettiin Nastolaan ja Orimattilan Kuivannolle. Seutuneloset-lehtien kokonaispainos oli noin  kappaletta. 

Lehti alkoi ilmestyä uudelleen 1. joulukuuta 2004, kun Lahden seudun ilmaisjakelulehdet syksyllä 2003 yhdistänyt Seutuviikko purettiin. Tästä kuitenkin jäi Seutunelosille yhteinen päätoimittajuus.

*Nastola-lehti* kuten muutkin Seutunelosten lehdet lakkautettiin joulukuussa 2025. Ne korvasi Keskisuomalaisen uusi ilmaisjakelulehti *[[ESS Viikko]]*.

## Lähteet

### Viitteet

## Aiheesta muualla
*Seutuneloset
Seutuneloset

**Seutuneloset** oli Lahden seudulla yhden päätoimittajan vastuulla ilmestynyt ilmaisjakelulehtikokonaisuus. Sitä julkaisi mediakonserni Keskisuomalainen. 

Seutuneloset-kokonaisuuteen kuuluivat *[[Hollolan Sanomat]]*, *[[Nastola-lehti]]* sekä ''Päijät-Häme''-lehti. Myöhemmin kokonaisuuteen lisättiin vielä Orimattilassa ilmestyvä *[[Orimattilan aluelehti]]*. 

*Hollolan Sanomat* jaettiin Hollolan lisäksi Hämeenkoskelle ja Kärkölään, *Orimattilan aluelehti* Orimattilan lisäksi Artjärvelle, Pukkilaan ja Myrskylään ja *Päijät-Häme* Asikkalaan. Lehtien yhteinen painosmäärä oli noin  kappaletta. Lehtiä jotka omalla alueella olivat ilmaiseksi jaettavia pystyi tilaamaan myös alueen ulkopuolelle kotimaassa maksusta. 

Seutuneloset ja kaikki siihen kuuluneet lehdet lakkautettiin loppuvuodesta 2025. Viimeinen numero ilmestyi 20. joulukuuta 2025. Ne korvasi Keskisuomalaisen uusi ilmaisjakelulehti *[[ESS Viikko]].* 

## Historia
Seutunelosten edeltäjä oli Lahden seudulla syksyllä 2003 aloitettu *[[Seutuviikko]]-*lehti, joka pyrki yhdistämään Hollolan, Nastolan ja Asikkalan aiemmin tilattavat lehdet ilmaisjakelulehdiksi mediakokonaisuudeksi. *Seutuviikon* ensimmäinen päätoimittaja oli Markus Ahonen. 

*Seutuviikko*-lehti purettiin, kun paikallisuus kärsi lehden alueellisuudesta, ja lehtien julkaisemista jatkettiin erillisinä 1. joulukuuta 2004 alkaen. Lehdille jäi kuitenkin yhteinen päätoimittaja. 

Vuodesta 2012 Seutunelosten päätoimittajana oli Stiina Ikonen, joka siirtyi ''Hevosurheilu''-lehden päätoimittajaksi tammikuussa 2017. 

## Lähteet

### Viitteet

## Aiheesta muualla
*Seutuneloset.fi
Keijo Kurttila

**Keijo Kurttila** (s. 8. huhtikuuta 1975 Utajärvi) on suomalainen maastohiihtäjä, joka hiihtourallaan erikoistui sprinttimatkoille. Hän edusti urallaan Kuusamon Erä-Veikkoja ja Imatran Urheilijoita ja hänen valmentajanaan toimi oululainen ammattivalmentaja Hannu Kaikkonen. Keijo Kurttila sijoittui neljä kertaa palkintosijoille hiihdon maailmancupissa. Kurttila on voittanut urallaan neljä henkilökohtaista sprintin suomenmestaruutta. 

## Yksityiselämä
Kurttila on naimisissa ja hänellä on seitsemän lasta. Hän harrastaa lastensa kanssa olemista ja melomista. Keijo Kurttila ja hänen vaimonsa omistavat Kurttilan lomamökit yrityksen, Kurttila toimii myös grillihiiltä valmistavassa firmassaan. Hän omistaa myös hotelli Rokuanhovin.

## Saavutuksia
*Olympialaiset
**2002 sprintti 25:s
**2006 sprintti 23:s
**2006 sprinttiviesti 5:s
*Maailmanmestaruuskilpailut
**Oberstdorf 2005 sprintti 15:s
**Val di Fiemme 2003 sprintti 15:s
*Hiihdon maailmancup
** neljä palkintopallisijoitusta

## Lähteet

## Aiheesta muualla
* Keijo Kurttilan kotisivut
* 
* Kurttila Hiihtoliiton sivuilla (arkistoitu versio)
Kuivanto

**Kuivanto** on kylä Orimattilan kaupungissa Orimattilan ja Lahden rajalla. Sen voidaan katsoa muodostuvan useista kylistä: Kuivanto,  Anttila, Isokylä, Katajala, Korvenpää, Koskunen, Köykkälä, Metsäkulma, Montari, Rahjala ja Rekola.

Kylässä toimii peruskoulun ala-aste (Kuivannon koulu), kyläjohtokunta ja lukuisia yhdistyksiä. Sen pellonreunat ovat myös hyvä lintuhavaintokohde. Kylätalona toimii satavuotias maamiesseuran talo, jossa järjestetään myös yksityistilaisuuksia. Kylässä on myös oma kirkko (Kuivannon kirkko) ja hautausmaa.

Kuivannosta tuli 2010 Päijät-Hämeen vuoden kylä. Siellä toimivat mm. Kuivannon Maamiesseura r.y., Kuivannon maatalousnaiset, Kuivannon Nuorisoseura ry ja Kuivannon metsästysseura ry.

Urheilutapahtumana kylässä on järjestetty vuodesta 1981 alkaen ''Kuivannon kymppi".

## Historiaa

Kuivannolle perustettiin 1867 Koskusten kansakoulu.

### 1918

Kuivannossa osasto Brandensteiniin kuuluva 225. reservijalkaväkirykmentti kävi taisteluita vuonna 1918 pyrkiessään Uudenkylän asemalle sekä suojatessaan sivustojaan. Kylässä on myös sotamuistomerkki Uudenkylän- ja Orimattilantien risteyksessä kaatuneille aliupseereille (Gustav Friedr. Wilh. Pehle 14.4.1888–15.4.1918 ja Heinrich Friedrich Müsse 31.8.1894–15.4.1918) sekä kahdelle miehistöön kuuluvalle (Otto Pilz 6.8.1876–15.4.1918 sekä Gustav Heinrich Niemann 23.7.1880–15.4.1918).

## Lähteet

*Orimattila-seuran kotiseutukirja 2004: Ettemme unohtaisi
*Orimattila-seuran kotiseutukirja 2003: Vierivi vuodet
*Etelä-Suomen Sanomat 1984:1
*Etelä-Suomen Sanomat 1981:5
*Etelä-Suomen Sanomat 1976:6
*Etelä-Suomen Sanomat 1976:3
*Etelä-Suomen Sanomat 1966:4

### Viitteet

## Aiheesta muualla

*Kuivanto
*Päijät-Hämeen lintutieteellinen yhdistys http://www.phly.fi/retkeilykohteet_lintupaikat_orimattila.php#kuivanto
Lauro Rossi

**Lauro Rossi** (19. helmikuuta 1812 – 5. toukokuuta 1885) oli italialainen säveltäjä. Hän opiskeli muun muassa Niccolò Antonio Zingarellin johdolla. Rossin tuotantoon kuuluu lähes kolmekymmentä oopperaa ja kirkkomusiikkia. Hänen sävellysoppilaitaan oli muun muassa Ruggero Leoncavallo.
Almeirim

**Almeirim** on kunta Santarémin piirissä, Portugalissa. Sen pinta-ala on 222 neliökilometriä ja asukasluku noin 23&nbsp;400. Kunnan pormestari on Pedro Ribeiro. 

## Tunnettuja almeirimiläisiä
*Cristina Branco, fadolaulaja

## Lähteet

## Aiheesta muualla
Justus Ripatti

**Justus Ripatti** (2. huhtikuuta 1892 Hirvensalmi – 23. heinäkuuta 1980 Helsinki) oli suomalainen järjestyksessä toinen Suomen valtakunnansovittelija vuosina 1963–1965.

## Elämäkerta
Justus Ripatin vanhemmat olivat hirvensalmelainen maanviljelijä Justus Ripatti ja Eliina Alamäkelä. Sisällissodan aikana Ripatti toimi komppanianpäällikkönä valkoisten puolella haavoittuen sodassa vaikeasti. Sen jälkeen hän osallistui vielä vuonna 1919 Viron vapaussotaan. 

Ripatti suoritti ylemmän oikeustutkinnon vuonna 1920 ja sai samana vuonna varatuomarin arvonimen. Hän toimi asianajajana Viipurissa vuosina 1922−1940, Suomen Työnantajain Keskusliiton toimistopäällikkönä vuosina 1940−1941 ja hallintoneuvoksena kauppa- ja teollisuusministeriössä vuosina 1942−1945. Hän oli valtakunnansovittelijana vuosina 1963–1965 ja Suomen Puunjalostusteollisuuden Työnantajaliiton toimitusjohtajana 1945–1959. Hän sai laamannin arvonimen vuonna 1959. Viipurissa asuessaan hänet valittiin vuonna 1936 Viipurin kaupunginvaltuustoon. 

Hänen puolisonsa oli hammaslääkäri Hellin Sofia Reinikainen. Ripatin poika oli suurlähettiläs Pertti Ripatti.

## Katso myös
* Ripatti

## Lähteet
* Suuri kansalaishakemisto II, s. 821
* Mikkelin lyseon historia 
* Mitä-Missä-Milloin, Kansalaisen vuosikirja 1965, s. 70

### Viitteet

## Aiheesta muualla
*
Vegetatiivinen tila

**Vegetatiivinen tila** (< latinan *vegetabilis*, elämään kykenevä) tarkoittaa tiedottomuutta, jossa henkilö ei kykene ilmaisemaan itseään eikä käsittämään ulkoista maailmaa.

Vegetatiivinen tila eroaa aivokuolemasta siltä osin, että siinä henkilön aivorunko toimii ja hän pystyy hengittämään itsenäisesti, hänen silmänsä ovat auki, sydän toimii, ja nielemis-, imemis- ja yskimisrefleksit ovat kunnossa. Nielemisrefleksistä huolimatta vegetatiivisessa tilassa olevaa henkilöä on kuitenkin ruokittava syöttöletkun kautta. Henkilö ei siinä tilassa pysty pidättämään virtsaa tai ulostetta.

Vegetatiivisessa tilassa olevasta potilaasta saatetaan sanoa, että hän on teknisesti elossa, mutta aivokuollut. Kyseinen kuvaus on kuitenkin virheellinen. Potilaalla voi esiintyä spontaania liikehdintää, hänen silmänsä saattavat aueta ulkoisen ärsykkeen vaikutuksesta. Hän ei kuitenkaan puhu eikä reagoi käskyihin. Vegetatiivisessa tilassa oleva potilas saattaa vaikuttaa jokseenkin normaalilta; hän saattaa ajoittain virnistää, itkeä tai nauraa.

Aivokuolleesta poiketen vegetatiivisessa tilassa oleva potilas saattaa joissakin tapauksissa herätä. Lasten mahdollisuudet toipua ovat jonkin verran paremmat kuin aikuisten potilaiden. Heräämisen todennäköisyys pienenee sitä mukaa mitä kauemmin vegetatiivinen tila on kestänyt.

Riippuen vegetatiivisen tilan aiheuttajasta, vakavuudesta ja neurologisen vaurion laajuudesta sen lopputulos vaihtelee paranemisen ja kuoleman välillä.

Toipuminen tapahtuu pikkuhiljaa; potilaan tietoisuuden taso ja reagointi ympäröivään maailmaan kasvavat vähitellen. Tilasta herännyt henkilö voi kärsiä erikoishoitoa vaativista fyysisistä, henkisistä ja psykologisista vaikeuksista. Jotkut potilaat eivät koskaan yllä edes yksinkertaisimman reagoinnin tasolle, mutta useat taas palaavat täysin tajuihinsa. Yleensä tajuttomuus kestää kahdesta neljään viikkoa, mutta jotkut potilaat saattavat pysyä tilassa vuosia tai jopa vuosikymmeniä. Yleisin kuolinsyy vegetatiivisessa tilassa olleella henkilöllä on infektiotartunta kuten keuhkokuume.

## Katso myös
* Tajuttomuus
* Kooma

## Lähteet
Uurrekieli

**Uurrekieli** () on yleinen, etiologialtaan tuntematon kielen pinnan muutos. Sitä pidetään normaalina kielen rakenteen varianttina. Tyypillisesti nähdään syvyydeltään vaihtelevia uurteita kielen dorsaali- ja lateraalipinnoilla. Yleensä uurrekieli on oireeton. Oireita saattaa ilmaantua uurteisiin tapahtuvan ruoan ja plakin kasaantumisen seurauksena sekä niillä potilailla, joilla on karttakieli.

## Hoito

Uurrekieli ei vaadi hoitoa. Jos kielessä on oireita johtuen uurteiden tulehduksesta, voidaan sitä harjata pehmeällä hammasharjalla uurteissa kasvavien mikrobipopulaatioiden vähentämiseksi.
Syväri (järvi)

**Syväri** on järvi Pohjois-Savossa. Se sijaitsee Nilsiän taajaman pohjoispuolella, entisen Nilsiän kaupungin (nykyinen Kuopio) sekä entisen Varpaisjärven alueilla (nykyinen Lapinlahti). Se kuuluu Vuoksen vesistön Nilsiän reittiin. Lastukosken kanava yhdistää sen etelässä Vuotjärveen. Järven pinta-ala on 78&nbsp;km². Järven pituus on 33–35 km ja leveys 10&nbsp;kilometriä. Järven pituusakseli on kaakko–luodesuuntainen, ja sen kaakkoisosa muodostaa laajemman järvialtaan, luoteisosan muodostaessa kapean mutta pitkän lahden.

Tahkovuoren matkailukeskus ja pujottelurinteet sijaitsevat järven länsilaidalla Tahkolahden molemmilla rannoilla.

Tahkovuoren kohdalla Syvärissä on Aholansaari, joka tunnetaan Paavo Ruotsalaisen kotipaikkana.

## Lähteet
Francis Edward Bache

**Francis Edward Bache** (14. syyskuuta 1833 Birmingham – 24. elokuuta 1858 Birmingham) oli englantilainen säveltäjä. Hän opiskeli viulunsoittoa Alfred Mellonin ja sävellystä William Sterndale Bennettin johdolla. Vuonna 1853 Bache lähti Leipzigiin opiskelemaan. Hän kuoli keuhkotautiin Birminghamissa 24 vuoden iässä vuonna 1858.

Bachen tuotantoon kuuluu muun muassa trio pianolle ja jousille, kaksi operettia, pianokonsertto sekä useita julkaisemattomia pianokappaleita ja lauluja.

## Aiheesta muualla
*
Onnela (ravintola)

**Onnela** oli alun perin Sedu Koskisen perustama ketju, sittemmin Night People Groupin omistama Kajaanissa sijainnut ravintola, joka suljettiin lopullisesti 1. kesäkuuta 2025. Onnela-ketjun ensimmäinen ravintola perustettiin Helsinkiin vuonna 2004.

Onnelalla on Helsingin lisäksi ollut aikaisemmin ravintoloita muun muassa Turussa, Tampereella, Lahdessa, Kuopiossa, Oulussa,  Raumalla, Rovaniemellä, Kokkolassa ja Seinäjoella. Parhaimmillaan ketjussa oli 12 ravintolaa.

Helsingin Onnela suljettiin syksyllä 2013.

## Lähteet

## Aiheesta muualla
* Night People Group
Michel Blavet

**Michel Blavet** (13. maaliskuuta 1700 Besançon – 28. lokakuuta 1768 Pariisi) oli ranskalainen säveltäjä ja huilisti.   

Blavet oli kotoisin Besançonista, Ranskasta. Hän opiskeli useiden soitinten soittoa, mutta erikoistui myöhemmin huiluun. Uransa aikana Blavet soitti huilua muun muassa Pariisin oopperan orkesterissa sekä Ludvig XV:n Musique du Roi -orkesterissa.

Blavet sävelsi musiikkia ensisijaisesti huilulle. Hänen tuotantoonsa kuuluu muun muassa konsertto ja useita sonaatteja.

## Aiheesta muualla
Shade Empire

**Shade Empire** on suomalainen, vuonna 1999 perustettu dark-, death- ja black metallia soittava yhtye. Suurin osa sanoituksista on tehty englanniksi, vaikka "*...Ja pimeys laskeutui*" on kirjoitettu suomeksi. 

## Historia
Yhtye on perustettu Kuopiossa vuonna 1999. Kolmen demon jälkeen yhtye sai sopimuksen italialaisen Avantgarde Musicin kanssa.

Huhtikuussa 2006 bändin levytyssopimus italialaisen Avantgarde Musicin kanssa purettiin. Yhtye solmi uuden sopimuksen suomalaisen Dynamic Arts -levy-yhtiön kanssa. Uusi levy Intoxicate O.S. ilmestyi 24. toukokuuta 2006. Intoxicate O.S. nousi julkaisuviikollaan Suomen virallisella listalla sijalle 25.

Heinäkuussa 2006 Shade Empire valittiin Berliinissä järjestettävän PopKommin vuoden 2006 metalli-illan päätösaktiksi. Illan muut esiintyjät olivat Sabaton, Subconscious sekä suomalainen Diablo.

Shade Empiren albumi *Zero Nexus* ilmestyi 12. maaliskuuta 2008. Shade Empire esiintyi Tuskassa kesällä 2008.
Nightwishin ja Tarotin Marco Hietala on laulanut kappaleessa "Human Sculpture".

Huhtikuussa 2013 yhtye ilmoitti, että kitaristi Janne Niiranen on eronnut yhtyeestä. Aapeli Kivimäki liittyi uudeksi kitaristiksi.

Yhtyeen vuoden 2013 albumi *Omega Arcane* siirsi musiikkityyliä eeppisempään suuntaan aiemmista thrash metal -vaikutteisista levyistä.

Albumi *Poetry of the Ill-Minded* julkaistiin vuonna 2017. Albumilla tyyli on lähempänä melodista death metalia ja sisältää metalcore-vaikutteita.

Keväällä 2017 yhtye vaihtoi laulajaa, jolloin Juha Harjun tilalle tuli Henry Hämäläinen.

## Jäsenet

### Nykyiset jäsenet
* Eero Mantere – basso (1999–)
* Juha Sirkkiä – kitara (2000–)
* Olli Savolainen – kosketinsoittimet (2000–)
* Erno Räsänen – rummut (2006–)
* Aapeli Kivimäki - kitara (2013–)
* Henry Hämäläinen - laulu (2017–) 

### Entiset jäsenet
* Juha Harju – laulu (2000–2017) 
* Janne Niiranen – kitara (1999–2013)
* Antti Makkonen – rummut (1999–2006)
* Tero Liimatainen – kitara (1999–2000)

## Diskografia

;Studioalbumit
* 
* 
* 
* 
* 
* 

;Singlet
* ”Slitwrist Ecstasy” (2006)

;Demot
* 
* 
* 

## Lähteet

## Aiheesta muualla

* Viralliset sivut
* Shade Empire Last.fm-sivustolla
*
Carlo Caproli

**Carlo Caproli** (1615/1620 Rooma – 1692/1695 Rooma) oli italialainen säveltäjä, viulisti ja urkuri. Hänen tuotantoonsa kuuluu muun muassa useita kantaatteja, joista varhaisimmat hän sävelsi 1640-luvun alussa, jolloin hän toimi urkurina Roomassa. Caproli toimi vuosina 1649–1661 paikallisen orkesterin viulistina ja vuosina 1661–1670 myös ensiviulistina. Caproli sai elinaikanaan kutsumanimen ”del violino”.
Karttakieli

**Karttakieli** () on yleinen, synnynnäinen, hyvänlaatuinen, krooninen tai uusiutuva kielen pinnan muutos. Se ei ole tauti, joten se ei voi myöskään tarttua. Kielen pinnalle, sivuille ja toisinaan myös alapinnalle ilmestyy eri kokoisia, epäsäännöllisiä, sileitä, karttamaisia punaisia laikkuja, joista kielen nukka häviää. Punaisten alueiden reunoilla saattaa mutkitella valkoisia juovia. Viikkojen tai kuukausien – toisinaan jopa päivien – kuluessa juovien ja laikkujen muoto ja paikka saattavat vaihdella.

## Yleisyys
Karttakielen yleisyys väestössä on noin 2–3 %. Sitä esiintyy kaikenikäisillä ihmisillä. Naisilla sitä esiintyy kuitenkin kaksinkertaisesti miehiin verrattuna. Noin 20 % karttakielipotilaista potee myös uurrekieltä ().

## Oireet
Koska punaisten laikkujen pinta on paljas ja herkkä, se saattaa kipeytyä käytettäessä alkoholia, tupakkaa tai syötäessä happamia ruokia, kuten sitrushedelmiä tai tomaattia, taikka mausteisia ruokia, etenkin chiliä.

## Etiologia
Karttakielen etiologia on tuntematon. Joillain alueilla kielen pintasolukko kuoriutuu liian nopeasti. Iho on näillä alueilla ohutta aiheuttaen punoitusta ja arkuutta sekä herkkyyttä sieni-infektioille. Toisaalla solut uusiutuvat tavallista hitaammin, jolloin pinta muuttuu vaaleammaksi. Karttakieli ei koskaan muutu pahanlaatuiseksi. Karttakielen synty saattaa liittyä psoriasikseen, Reiterin tautiin, astmaan tai atopiaan. Myös perintötekijät saattavat altistaa sille.

## Diagnosointi ja hoito
Diagnosointi tapahtuu pelkällä kielen katselmuksella. Karttakieli ei yleensä vaadi hoitoa, eikä siihen ole olemassakaan parantavaa hoitoa. Aristaviin kohtiin voidaan käyttää paikallista pintapuudutetta (esimerkiksi lidokaiiniliuosta) tai kortisonivoiteita tai -liuoksia.

## Lähteet
Karl Friedrich Abel

**Karl Friedrich Abel** (22. joulukuuta 1723 Köthen – 20. kesäkuuta 1787 Lontoo) oli saksalainen säveltäjä ja viola da gamban soittaja. 

Abel syntyi Köthenissä ja opiskeli Johann Sebastian Bachin johdolla. Vuonna 1759 hän siirtyi Englantiin. Siellä hän ystävystyi vuonna 1762 Johann Christian Bachin kanssa. Abel ja J. C. Bach pitivät yhdessä konsertteja Bachin kuolemaan saakka vuonna 1782. 

Abelin tuotantoon kuuluu muun muassa sonaatteja viola da gamballe sekä oboelle ja pianolle.

## Levytyksiä
* 6 Symphonies, Op. 7. Chandos Dig. CHAN 8648 [id.]. Cantilena, Shepherd.

## Aiheesta muuallla
Thomas Arne

**Thomas Augustine Arne** (maaliskuu 1710 Lontoo – 5. maaliskuuta 1778 Lontoo) oli englantilainen säveltäjä. Hänen tunnetuin sävellyksensä on isänmaallinen laulu "Rule, Britannia!". Hänen sisarensa Susannah Maria Arne oli oopperalaulaja, äänialaltaan kontra-altto.

Arnen ensimmäinen ooppera *Rosamund* sai ensiesityksensä 1733. Arne meni 1736 naimisiin laulaja Cecilia Youngin kanssa. Pari kuitenkin erosi 1755. Heidän ainoa lapsensa oli säveltäjä Michael Arne.

## Aiheesta muualla

* 
* Vapaasti käytettävissä olevia Arnen partituureja Mutopia Project
Coretta Scott King

**Coretta Scott King** (27. huhtikuuta 1927 Heiberger, Alabama – 30. tammikuuta 2006 Rosarito Beach, Meksiko) oli yhdysvaltalainen kansalaisoikeusliikkeen johtohahmoja ja salamurhatun kansalaisoikeusaktivistin Martin Luther Kingin puoliso. 

Scott King toimi aktiivisesti puolisonsa rinnalla 50- ja 60-luvuilla. Tämän murhan jälkeen hän toimi aktiivisena muun muassa apartheidia vastustaneessa kansanliikkeessä. Hän myös vastusti kuolemanrangaistusta ja Irakin sotaa.

## Aiheesta muualla

*Coretta Scott Kingin muistokirjoitus Helsingin Sanomissa
*
Laivamato

**Laivamato** (*Teredo navalis*) on matomainen simpukka, joka käyttää ravinnokseen puuta. Laivamato on tunnettu erityisesti siitä, että se tuhoaa puisia laivanhylkyjä ja muita merivedessä olevia puisia rakenteita.

Laivamadon kuoret ovat kehittyneet leukamaisiksi jyystimiksi, joiden avulla simpukka pystyy rikkomaan puuta. Laivamato käyttää ravinnokseen puun hiilihydraatteja. Sen suolessa elää bakteeri, joka pystyy hajottamaan selluloosaa.

Laivamato kasvaa Itämeressä 20–25&nbsp;cm pitkäksi, trooppisissa merissä jopa puolimetriseksi.

Itämeren vähäsuolainen murtovesi on maailmassa siitä harvinainen meri, ettei siinä juuri ole laivamatoja. Laivamato on kuitenkin yleistynyt Itämerellä vuodesta 1993 lähtien. Itämerta suolaisemmilla vesillä, esimerkiksi Atlantilla ja Välimerellä, laivamato tuhoaa puiset laivanhylyt jopa muutamassa kymmenessä vuodessa. Suolaisemmilla vesillä on puisten hylkyjen säilyminen mahdollista vain, jos ne hautautuvat riittävän nopeasti pohjamutaan.

## Katso myös
* Itämeren laivahylyt

## Lähteet

## Aiheesta muualla
*ITIS: Teredo navalis
Päijät-Häme (sanomalehti)

**Päijät-Häme** oli Keskisuomalaisen tytäryhtiön Hämeen Median kustantamiin Seutunelosiin kuulunut paikallinen ilmaisjakelulehti. Sen päätoimittajana toimi Sisko Ojajärvi. Lehden painos oli vuoden 2013 mediakortin mukaan 5&nbsp;900 kappaletta. Lehti jaettiin Asikkalaan.

Lehti alkoi ilmestyä uudelleen 1. joulukuuta 2004, kun Lahden seudun ilmaisjakelulehdet syksyllä 2003 yhdistänyt Seutuviikko purettiin. Tästä kuitenkin jäi Seutunelosille yhteinen päätoimittajuus.

*Päijät-Häme* kuten muutkin Seutunelosten lehdet lakkautettiin joulukuussa 2025. Ne korvasi Keskisuomalaisen uusi ilmaisjakelulehti *[[ESS Viikko]]*.

## Lähteet
Mäntsälän Uutiset

**Mäntsälän Uutiset** on Mäntsälässä ilmestyvä ilmaisjakelulehti. Lehteä julkaisee Keskisuomalainen Media. *Mäntsälän Uutisten* aiempi omistaja oli Esan Kirjapaino Oy:n tytäryhtiö Esan Paikallislehdet Oy. Päätoimittaja on Päivi Kallo.

Toinen mäntsäläläinen paikallislehti oli tilattava Mäntsälä-lehti. Lisäksi paikkakunnalla ilmestyi ilmaisjakelulehti Mäntsälän Viikkouutiset.

## Lähteet
Öljysora

**Öljysora** on tiepäällyste. Öljysora valmistetaan runkoaineesta, sideaineesta ja vedenkestävyyttä parantavasta lisäaineesta. Kiviaineksena käytetään yleensä 0–16 mm tai 0–18 mm mursketta ja sideaineena bitumiöljyä.

Öljysoraa ei tielle levitettäessä tarvitse lämmittää kuten asfalttia, vaan se levitetään tielle tasaisena kerroksena kylmiltään ja jyrätään siihen saman tien tiiviiksi. Pienempiä routahalkeamia paikkaillaan usein valuttamalla halkeamiin jähmettyvää bitumia. Jos päällyste on pahoin vaurioitunut, se voidaan karhia, eli päällyste voidaan repiä, tasoittaa ja tiivistää uudelleen ja tarvittaessa lisätä massaa.

Öljysora keksittiin jo vuonna 1901. Sen keksijä oli englantilainen maanmittari Edgar Purnell Hooley.

## Lähteet
Python (hirviö)

**Python** (, ”mädäntyä”) oli kreikkalaisessa mytologiassa valtava tumma käärme, jonka Gaia, maa, oli synnyttänyt – tosin vastentahtoisesti. Pythonin tehtävä oli vartioida Delfoissa oraakkelia, mutta Apollon, joka oli oppinut selvänäkemisen taidon Panilta, saapui paikalle ja tappoi Pythonin nuolillaan ottaakseen pyhäkön hallintaansa. Käärmeen ruumiin mädäntyessä sen mukaan nimettiin myös itse kaupunki, *Pytho*.

Hyginus kertoo omassa versiossaan, että Python itse antoi ennustuksia Parnassos-vuorella. Sen kohtaloksi oli kuitenkin määrätty kuolla Leton jälkeläisen kautta, ja kun se kuuli, että Zeus oli tehnyt tämän raskaaksi, se lähti etsimään Letoa tappaakseen tämän. Boreas, pohjoistuuli, vei kuitenkin Leton turvaan, ja Python joutui palaamaan tyhjin toimin Parnassokselle. Niin Leto synnytti Apollonin ja Artemiin, ja neljän päivän kuluttua Apollon ampui Pythonin kuoliaaksi nuolillaan kostaakseen äitinsä puolesta. Pythonin luut Apollon asetti temppeliinsä, jonka papitarta, Delfoin oraakkelia, kutsuttiin Pythiaksi tämän mukaan. Apollon asetti tapahtuman johdosta myös Python kisat, jotka järjestettiin hänen kunniakseen joka neljäs vuosi Delfoin pyhätössä.

## Katso myös
* Tyfon

## Lähteet

## Aiheesta muualla
Ahmed Abu Laban

**Ahmed Abu Laban** (1946 Jaffa, Palestiinan brittiläinen mandaatti – 1. helmikuuta 2007 Kööpenhamina, Tanska) oli Tanskassa asunut palestiinalainen imaami. Hänen perheensä joutui Israelin itsenäistymistä seuranneissa tapahtumissa muuttamaan vuonna 1948 Egyptiin, missä hän asui ja opiskeli. Hän valmistui 1969 koneinsinööriksi, minkä jälkeen hän asui ja työskenteli Egyptin lisäksi Kuwaitissa, Yhdistyneissä arabiemiraateissa ja Nigeriassa, missä hän opiskeli islamilaista teologiaa.

Laban tuli Tanskaan vuonna 1984. Hän kiersi marraskuussa 2005 islamilaisissa maissa kertomassa, että islaminuskoisia kohdellaan Tanskassa heikosti, ja vaikutti näin siihen, miten niissä alettiin suhtautua Jyllands-Postenin 30. syyskuuta 2005 julkaisemiin kahteentoista profeetta Muhammedista tehtyyn pilakuvaan.

Laban kuoli keuhkosyöpään 1. helmikuuta 2007.

## Lähteet
Flemming Rose

**Flemming Rose** (s. 1956) on tanskalainen toimittaja. Hän on työskennellyt muun muassa kulttuuripäätoimittajana, Moskovan kirjeenvaihtajana ja ulkomaantoimituksen päällikkönä Tanskan laajalevikkisimmän lehdessä, Jyllands-Postenissa.

Rose tuli tunnetuksi vuonna 2005 tilattuaan 40 pilapiirtäjältä profeetta Muhammadia loukkaavia pilapiirroksia kokeillakseen, miten islaminuskoisten läsnäolo Tanskassa rajoittaa sananvapautta. Islaminuskoisia Tanskassa on noin 180 000 (3%). 12 pilakuvaa julkaistiin 30. syyskuuta 2005. Niiden seurauksena syntynyt kohu levisi ensin Tanskassa johtaen 25. lokakuuta 2005 yli kymmenen islamilaisen maan suurlähettilään pyyntöön saada tavata Tanskan pääministeri, joka kieltäytyi vedoten siihen, ettei hallitus voi vaikuttaa tanskalaisten lehtien sananvapauteen. Marraskuussa tanskalainen imaami Ahmed Abu Laban kiersi islamilaisia maita vakuuttamassa islaminuskoisten heikosta kohtelusta. Pattitilanteen laukaisemiseksi myös muunmaalaiset lehdet alkoivat vuonna 2006 julkaista Jyllands-Postenin tilaamia pilakuvia, jonka jälkeen syntyi maailmanlaajuinen kriisi.

Rose ilmoitti marraskuussa 2015 jättävänsä Jyllands-Postenin keskittyäkseen kirjojen kirjoittamiseen ja julkiseen keskusteluun osallistumiseen.

## Katso myös
* Muhammad-pilapiirrosjupakka

## Lähteet
Leselidze

**Leselidze** on kaupunki Abhasiassa Georgiassa lähellä Venäjän rajaa. Siellä asuu 7 kilometrin säteellä arvion mukaan 6&nbsp;629 ihmistä. Leselidzessa tehtiin 1980-luvulla useita yleisurheilun heittolajien maailmanennätyksiä.

## Lähteet
Águeda

**Águeda** on Portugalin kaupunki Aveiron piirissä Centron hallintoalueella. Sen pinta-ala on noin 335 neliökilometriä ja asukasluku 46&nbsp;579 (vuonna 2022). Kaupungin väestötiheys on siten 138,9 asukasta neliökilometrillä.

Águedan pormestari on sosiaalidemokraattisen puolueen Jorge Almeida.

## Freguesiat
* Aguada de Cima
* Águeda e Borralha
* Barrô e Aguada de Baixo
* Belazaima do Chão, Castanheira do Vouga e Agadão
* Fermentelos
* Macinhata do Vouga
* Préstimo e Macieira de Alcoba
* Recardães e Espinhel
* Travassô e Óis da Ribeira
* Trofa, Segadães e Lamas do Vouga
* Valongo do Vouga

## Lähteet

## Aiheesta muualla

*Viralliset internetsivut
Évora

**Évora** on kaupunki Alentejon alueella, Portugalissa. Sen pinta-ala on 1&nbsp;307 neliökilometriä ja asukasluku noin 56&nbsp;600. Kaupunki on Évoran piirin pääkaupunki ja jakautuu yhdeksääntoista kaupunginosaan. Kaupungin tämänhetkinen pormestari on Carlos Pinto de Sá. Kaupungissa sijaitsevat sekä Évoran tuomiokirkko että Évoran yliopisto.

Évoran historiallinen keskusta kuuluu Unescon maailmanperintöluetteloon.

## Lähteet

## Aiheesta muualla
Cesária Évora

**Cesária Évora** [sɨˈzaɾiɐ ˈɛvuɾɐ] (27. elokuuta 1941 Mindelo – 17. joulukuuta 2011 São Vicente) oli kapverdeläinen kansan- ja populaarimusiikin laulaja. Hän esitti fadoa muistuttavaa surumielistä morna-musiikkia, mutta myös pirteämpää coladeiraa sekä funanáa. Hän levytti ensimmäisen albuminsa Pariisissa vuonna 1988. Évora teki kymmenen studioalbumia ja useita konserttilevyjä. Hän sai maailmanmusiikin Grammyn vuonna 2004.

## Elämä ja ura
Évora syntyi vuonna 1941 musikaaliseen perheeseen. Hänen isänsä oli muusikko, mutta kuoli tyttären ollessa vain 7-vuotias. Évoran kasvatuksesta vastasivat tämän jälkeen hänen äitinsä ja isoäitinsä. Évora alkoi esiintyä laulamalla baareissa 15-vuotiaana tienatakseen rahaa, ja vuoteen 1960 mennessä hän lauloi paikallisradiossa sekä risteilylaivoilla. Laivoilla esiintyessään hänen tavaramerkikseen muodostui myös paljain jaloin esiintyminen.

Évoran ura oli pysähtyä saaren itsenäistymiseen, jolloin paikallinen huvielämä hiljeni, mutta hänet kutsuttiin levyttämään Ranskaan 1988, ja Ranskan viestimet nostivat hänen levynsä *Miss Perfumado* esiin ja siitä tuli menestys.

Évora oli myös ruokaohjelman WFP:n nälänvastainen lähettiläs. Solidaarisuudesta Kap Verden köyhille hän esiintyi paljain jaloin. Kotimaassaan hän oli legenda, ja hänen kuolemastaan kertoi julkisuuteen maan kulttuuriministeri. Kuoleman johdosta pidettiin kahden päivän maansuru.

Évora esiintyi viimeisen kerran Lissabonissa keväällä 2010. Suomessa hän vieraili useita kertoja, viimeisen kerran vuonna 2008 Finlandia-talossa. Hän oli tulossa Suomeen toukokuussa 2010, mutta vierailu peruuntui sairastelun vuoksi, ja samana vuonna hänelle tehtiin Ranskassa avosydänleikkaus. Hän keskeytti uransa syyskuussa 2011 terveydellisistä syistä.

## Diskografia
* *La Diva aux pieds nus* (1988)
* *Distino di Belita* (1990)
* *Mar Azul* (1991)
* *Miss Perfumado* (1992)
* *Sodade, les plus belles mornas de Cesária* (1994)
* *Cesária* (1995)
* *Cabo Verde* (1997)
* *Café Atlantico* (1998)
* *São Vicente de Longe* (2001)
* *Cesária Évora Anthology* (2002)
* *Live in Paris* (DVD, 2002)
* *Voz d'amor* (2003)
* *Club sodade - Cesária Évora by...* (2003)
* *Live d'amor* (DVD, 2004)
* *Rogamar*  (2006)
* *Nha Sentimento* (2009)
* *Mãe Carinhosa* (postuumisti 2013)

## Kunnianosoituksia

*  Henrik Purjehtijan ritarikunnan suurristi (Portugali, 1999)
*  Kunnialegioonan ritari (Ranska, 2009)

Évora esiintyy 2000 escudon setelissä, joka laskettiin liikkeelle vuonna 2014.  

## Lähteet

## Aiheesta muualla
* Singer Cesaria Evora dies at the age of 70. BBC 17.12.2011.
Montecatini Terme

**Montecatini Terme** on terveyskylpylöistään tunnettu kaupunki Italiassa. Kaupungin asukasluku oli 20&nbsp;409 ihmistä 31. joulukuuta 2015. Kaupunki sijaitsee Pistoian maakunnassa Toscanan alueella, Keski-Italiassa. Montecatini Terme on suosittu matkailukohde ja siellä on 230 hotellia.

## Lähteet

## Aiheesta muualla
Montecatini

**Montecatini** voi tarkoittaa seuraavia:

*Montecatini Terme, kaupunki Italiassa
*Montecatini Alto, kylä Italiassa
*Montecatini Val di Cecina, kylä Italiassa.
Kauko Laasonen

**Kauko Laasonen** (s. 8. tammikuuta 1951 Kesälahti) on suomalainen jousiampuja. Hän kilpaili olympialaisissa vuonna 1976. Hän saavutti MM-kilpailuissa henkilökohtaisen pronssimitalin vuonna 1975 sekä kaksi joukkuemitalia. EM-kilpailuissa hän voitti joukkuekilpailun kultaa vuonna 1976. Hän edusti aktiiviurallaan Porin Jousiampujia ja voitti henkilökohtaisen Suomen-mestaruuden vuonna 1978 sekä henkilökohtaisen hallimestaruuden vuonna 1976. Kauko Laasosen veli Kyösti Laasonen on Suomen kaikkien aikojen menestyneimpiä jousiampujia.

Koulutukseltaan "Kake" Laasonen on koneteknikko.

## Saavutuksia
*Olympialaiset
**1976 Montreal henkilökohtainen kilpailu 20:s
*Maailmanmestaruuskilpailut
**1973 joukkuekilpailu pronssia
**1975 henkilökohtainen kilpailu pronssia, joukkuekilpailu pronssia
*Euroopanmestaruuskilpailut
**1976 joukkuekilpailu kultaa
**1978 joukkuekilpailu hopeaa
**1982 joukkuekilpailu pronssia
*Pohjoismaiden mestaruuskilpailut
**1974 henkilökohtainen kilpailu hopeaa, joukkuekilpailu hopeaa
**1976 joukkuekilpailu hopeaa
**1978 henkilökohtainen kilpailu hopeaa, joukkuekilpailu kultaa

## Lähteet
* 

### Viitteet
Yamato-damashii

**Yamato-damashii** () on käsite, joka tarkoittaa "japanilaista sielua" tai "Japanin sielua". 大和 (Yamato) viittaa Yamatoon tai muinaisiin japanilaisiin ja kulttuuriin, joka oli olemassa ennen kontaktia Kiinan kanssa. Damashii on rendaku-muoto sanasta 魂 (tamashii, "sielu" tai "henki"). Yamato-damashiita pidetään usein osana bushidōta, vaikka bushidō onkin kehittynyt vasta japanilaisten oltua yhteyksissä Kiinan kanssa.
The Devin Townsend Band

**The Devin Townsend Band** (lyh. **DTB**) on vancouverilainen progressiivista metallia soittava yhtye Kanadasta. Strapping Young Ladin laulaja/kitaristi Devin Townsend on tunnettu soolourastaan ja ero aikaisempien levyjen ja DTB:n tuotannon välillä on kokonaan eri miehitys. Aikaisemmilla levyllä Devin käytti soittajina mm. Strapping Young Ladin Gene Hoglania ja Jed Simonia, mutta halusi luoda selvän pesäeron näiden kahden yhtyeen välille vuonna 2003 julkaistun *Accelerated Evolutionin* kohdalla. Devin kokosi uuden miehistön paikallisista demoyhtyeistä, kuten *Ten Ways For Sunday*, *God Awakens Petrified* ja *Evenlight*.

## Kokoonpano
*Devin Townsend – laulu, kitara, kosketinsoittimet
*Brian Waddell – kitara
*Mike Young – bassokitara
*Dave Young – kosketinsoittimet
*Ryan van Poederooyen – rummut

## Julkaisut
* 
* 

## Aiheesta muualla
* Hevy Devy Records, Devin Townsendin levy-yhtiö ja bändin viralliset sivut
Euroopan unionin lentoturvallisuusvirasto

**Euroopan unionin lentoturvallisuusvirasto** () on Euroopan unionin virasto, jonka tehtävänä on säädellä ja valvoa lentoturvallisuutta. Se perustettiin vuonna 2002, jolloin se alkoi ottaa  aiemman eurooppalaisen Joint Aviation Authorities -viraston tehtävät hoitaakseen. EASAlle on siirtynyt myös monia EU:n jäsenmaiden kansallisten ilmailuviranomaisten, kuten Suomen Liikenteen turvallisuusviraston, tehtäviä.

EASAn pääkonttori sijaitsee Kölnissä, Saksassa, ja sen johtajana toimii Patrick Goudou.

## Katso myös
* Liikenteen turvallisuusvirasto
* Kansainvälinen siviili-ilmailujärjestö

## Lähteet

## Aiheesta muualla
* EASAn sivusto
Victor Maurel

**Victor Maurel** (17. kesäkuuta 1848 Marseille − 22. lokakuuta 1923 New York) oli ranskalainen oopperabaritoni. Hän opiskeli Pariisin konservatoriossa ja debytoi Pariisissa vuonna 1868. Vuonna 1873 hän esiintyi myös Lontoossa. Myöhemmällä urallaan Maurel toimi laulunopettajana New Yorkissa. 

Maurel oli säveltäjä Ruggero Leoncavallon ystävä ja lauloi Tonion osan Leoncavallon oopperan *[[Pajatso (ooppera)|Pajatso]]* ensiesityksessä.
Paavali V

**Paavali V** (alun perin **Camillo Borghese**; 17. syyskuuta 1552 – 28. tammikuuta 1621) oli paavina 16. toukokuuta 1605 – 28. tammikuuta 1621. Paavali V kuului Sienasta lähtöisin olleeseen Borghesen aatelissukuun. Suku kuitenkin muutti Roomaan, missä Camillo syntyi vuonna 1552. Nuoruudessaan hän opiskeli lakia Perugiassa ja Padovassa. Klemens VIII nimitti hänet kardinaaliksi vuonna 1596.

Paavali V oli huomattava taiteen suosija ja mesenaatti. Hänen virkakautenaan vietiin Rooman Pietarinkirkon rakennustyöt päätökseen. Hän myös kehitti Vatikaanin kirjastoa ja perusti oman pankin, Banco di Santo Spiriton.

## Lähteet

## Aiheesta muualla
Puoliverinen

**Puoliverinen** tarkoittaa seuraavia asioita:

* puoliverinen, hevostyyppi
* puoliverinen, kahden eri ihmisryhmän edustajan jälkeläinen, esimerkiksi:
** mestitsi, europidista ja intiaanista polveutuva henkilö
** mulatti, europidista ja negridista polveutuva henkilö
* *[[Puoliverinen (elokuva)|Puoliverinen]]*, Elvis Presleyn tähdittämä elokuva.
Kivi Larmola

**Kivi Larmola** (s. 1966 Helsinki) on suomalainen sarjakuvataiteilija, kuvittaja ja muusikko. Larmola sai Suomen sarjakuvaseuran myöntämän Puupäähattu-palkinnon vuonna 1991. Larmola on myös kääntänyt sarjakuvia kuten *[[Aku Ankka|Aku Ankkoja]]* ja Charlie Christensenin *[[Aarne Ankka]]a*.

Larmola on soittanut kitaraa vakituisesti muiden muassa Sekunda-, Lunatunes- ja Kätyrit-yhtyeissä sekä useissa lyhytikäisemmissä yhtyeissä.

## Tuotanto
### Strippisarjat
* *[[Ylioppilaslehti]]* (1992–1994)
* *[[Ilta-Sanomat]]* (1995, 1997) 
* *Jungle* (1992–)
* *Contactor* (1996) 

### Albumit
* *Viestejä Rosalle / Budskap till Rosa*
* *Pieni taivas* (Hiljainen Kulttuuriyhdistys 1991) 
* *Kytkijät* (Like 1992) 
* *Lasikuula* (Like 1994) 
* *Parkkipaikka auringossa* (Jalava 1996) Harto Hännisen kanssa 
* *Saippuaa* (Like 1997)
* 
* 
* 
* 
* *Kaikki liikkuu: [[Léon Theremin|Lev Termenin]] ihmeellinen elämä*. [Tallinna] : [Helsinki]: Manitou Oü, 2024. 

### Pienoisalbumit
* *Itsetilitystä* (1983) 
* *Lisälehti* (1983) 
* *Peili* (1984) 
* *Hyvää Joulua y Bueno Anno Nuevo* (1984) 
* *Jää* (1985) 
* *Fall* (englanninkielinen 1985) 
* *Talvi* (1986) 
* *Tuli* (1987) 
* *Täysikuu* (1988)

### Kirjat
* 
* 

## Lähteet

## Aiheesta muualla
* Kivi Larmolan verkkosivut
* Kivi Larmola Liken sivuilla
* Perustelut vuoden 1991 Puupäähatun myöntämiselle Suomen sarjakuvaseura
* Jukka Laine: Kauniita tarinoita maaseudun löytämisestä. Kvaak.fi 1.4.2010.
* Reijo Valta: Ne hetket. Kvaak.fi 26.10.2014.
Max Cannon

**Max Cannon** on yhdysvaltalainen sarjakuvapiirtäjä. Hänen kuuluisin työnsä on *Raakaa lihaa* (Red Meat). Cannonin töitä on myös julkaistu monissa lehdissä.

*Raakaa lihaa* alkoi ilmestyä vuonna 1989 Arizonan yliopiston opiskelijalehdessä *Arizona Daily Wildcat*. Pian paikallinen sanomalehti *Tucson Weekly* otti sarjakuvan sivuilleen, josta se löysi tiensä levitykseen syndikaatin kautta. Nykyään *Raakaa lihaa* voi lukea paitsi suomeksi niin myös ranskaksi, italiaksi, espanjaksi ja tanskaksi.

## Suomeksi julkaistut
* *Raakaa lihaa* (2000)
* *Lisää raakaa lihaa* (2001)
* *Raakaa lihaa Kultapainos* (2006)
* 

## Aiheesta muualla
* Max Cannonin omat sivut
Kyrillinen näppäimistö

**Kyrillisiä näppäimistöjä** käytetään kyrillisin aakkosin kirjoitettujen kielten kirjoittamiseen. Useimmat kyrilliset näppäinjärjestelyt muistuttavat venäjän kielen kirjoittamiseen käytettävää, mutta niitä on täydennetty kieliin kuuluvilla muilla kirjaimilla.

Tyypillisessä venäläisessä tietokoneessa kirjaimet on järjestetty seuraavasti:
* numerorivin vasemmalla puolella Ё
* ylärivillä Й, Ц, У, К, Е, Н, Г, Ш, Щ, З, Х ja Ъ
* keskirivillä Ф, Ы, В, А, П, Р, О, Л, Д, Ж ja Э
* alarivillä Я, Ч, С, М, И, Т, Ь, Б ja Ю.

Muiden kyrillisiä aakkosia käyttävien kielten näppäimistöissä venäjän aakkosiin kuulumattomat kirjaimet ovat omilla paikoillaan.

Vaihtoehtoina normaaliasettelulle ovat erilaiset äänteiden samankaltaisuuteen perustuvat, ns. foneettiset näppäinjärjestykset länsimaiseen näppäimistöjärjestykseen tottuneille. Näissä esimerkiksi ‘А’ saadaan ‘A’-näppäimesta ja ‘Б’ ‘B’-näppäimestä.
Bambara

**Bambara** voi tarkoittaa ainakin seuraavia asioita:

* bambarat, länsiafrikkalainen kansa
* bambara, Länsi-Afrikassa puhuttava kieli.
* Segun valtakunta tunnettiin myös nimellä Bambara
* Bambara (1917), Ranskan laivaston Arabe-luokan hävittäjä
* Bambara, sukunimenä:
** Toni Cade Bambara (*Miltona Mirkin Cade*, 1939–1995), yhdysvaltalainen kirjailija, dokumenttielokuvien tekijä, aktivisti ja professori.
Sulho Ranta

**Sulho Veikko Juhani Ranta** (15. elokuuta 1901 Peräseinäjoki – 5. toukokuuta 1960 Helsinki) oli suomalainen säveltäjä, kapellimestari ja musiikkikirjailija. Hän opiskeli Sibelius-Akatemiassa (silloisessa Helsingin musiikkiopistossa) Erkki Melartinin johdolla sekä Helsingin yliopistossa, josta hän valmistui filosofian kandidaatiksi vuonna 1925. Hän opiskeli myös muun muassa Berliinissä, Wienissä, Italiassa ja Pariisissa. Rannan varhaisimpiin teoksiin kuuluu muun muassa pianotrio vuodelta 1923. Ranta toimi teatterikapellimestarina Oulussa, Tampereella ja Viipurissa sekä opettajana Viipurin musiikkiopistossa sekä Sibelius-akatemiassa. Hän piti tammikuussa 1929 ensimmäisen sävellyskonserttinsa Helsingissä. Hänen aktiivisuutensa säveltäjänä väheni 1940-luvun loppupuolelta lähtien, jolloin hän toimi musiikkikirjailijana sekä opettajana ja vararehtorina Sibelius-Akatemiassa.

Ranta toimi myös Viipurin Lauluveikot -mieskuoron taiteellisena johtajana. Rannan sävellyksiä on omistettu, ostettu tai lahjoitettu yhteensä 14 kappaletta Viipurin Lauluveikoille.

Sulho Ranta toimi musiikkikriitikkona ja -pakinoitsijana Ilta-Sanomissa nimimerkillä *Särrä* vuosina 1933–1957 sekä Suomen Säveltäjät ry:n puheenjohtajana vuosina 1951–1956. 
 
Rannan sävellyksiin kuuluu muun muassa sinfonioita. Neljän numeroidun sinfoniansa lisäksi hän sävelsi "Sinfonia programmatican" vuosina 1929–1931. Hänen paljon esitettyihin sävellyksiinsä kuuluvat Viljo Kojon runoon sävelletty joululaulu "Taas kaikki kauniit muistot" sekä P. Mustapään runoon sävelletty "Vain pieni kansanlaulu". Rannan kirjalliseen tuotantoon kuuluu *[[Suomen säveltäjiä puolentoista vuosisadan ajalta]]* (1945), *Musiikin historia* I–II (1950–1956) ja *Sävelten mestareita* (1945, päivitetty versio 1958).

Rannan isä oli kanttori, säveltäjä Juho Ranta, ja hänen puolisonsa oli laulaja (sopraano) ja näyttelijä Elli Ranta. Heidän tyttärensä oli ohjaaja Rauni Ranta.

Ranta on haudattu Hietaniemen hautausmaan uurnalehtoon.
## Lähteet

## Aiheesta muualla
* 
* Elli laulaa Sulho soittaa ja Ranta on heidän nimensä, Seura, 13.11.1935, nro 46, s. 16, Kansalliskirjaston digitaaliset aineistot
Kurimus (albumi)

**Kurimus** on Mokoman kolmas albumi sekä Mokoman oman levy-yhtiön Sakara Recordsin ensimmäinen julkaisu. Albumin kansitaiteen ideoi yhtyeen laulaja Marko Annala, mutta itse kuvan teki Ville Pirinen. Albumi nousi Suomen virallisen listan sijalle 31.

Albumista julkaistiin vuonna 2005 vinyyliversio, joka sisältää kaksi bonuskappaletta. Vinyyliversion 500 ensimmäisellä painoksella on mukana juliste yhtyeen nimikirjoitusten kera.

Kappaleesta "Takatalvi" julkaistiin single digitaalisessa muodossa yhtyeen internet-sivulla. Siitä tehtiin myös musiikkivideo.

## Kappaleet
Sävellys: Marko Annala, Kuisma Aalto ja Tuomo Saikkonen. Sanoitus: Annala. Sovitus: Mokoma, paitsi kappaleessa ”Takatalvi” Mokoma ja Henri Kuittinen.

# 
# 
# 
# 
# 
# 
# 
# 
# 
# 
# 

### Vinyylijulkaisun bonuskappaleet
# 
# 

## Kokoonpano
* Marko Annala – laulu
* Tuomo Saikkonen – kitara, laulu
* Kuisma Aalto – kitara
* Heikki Kärkkäinen – basso
* Janne Hyrkäs – rummut

## Arvostelut
* Desibeli.net: 
* Imperiumi: 9+/10
* Soundi: 

## Lähteet

## Aiheesta muualla
* 
*
Charles-Valentin Alkan

**Valentin Alkan** tai **Charles-Henri-Valentin Alkan**, syntyjään **Charles-Henri-Valentin Morhange** (30. marraskuuta 1813 Pariisi – 29. maaliskuuta 1888), oli ranskalainen säveltäjä ja pianisti.

Alkan syntyi Pariisissa juutalaiseen perheeseen ja kaikki hänen sisaruksensa olivat muusikoita, jotka käyttivät sukunimeä Alkan. Hänen isänsä toimi musiikinopettajana. Alkan eli lähes koko elämänsä syntymäkaupungissaan. Hän teki vuosina 1833–1834 yhden konserttikiertueen Englannissa ja vieraili 1840-luvulla kerran Metzissä. 

Alkan pääsi 6-vuotiaana Pariisin konservatorioon opiskelemaan pianon ja urkujen soittoa. Hänen ensimmäiset sävellyksensä julkaistiin vuonna 1828. Opiskeltuaan Alkan aloitti uransa pianistina ja pianonsoiton opettajana. Franz Liszt sanoi, että Alkan oli teknisesti paras pianisti, jonka hän oli koskaan nähnyt. Myöhemmällä iällään Alkan keskittyi säveltämiseen. Hän erikoistui säveltämään musiikkia jalkiolliselle pianolle. 1850-luvun jälkeen hän esiintyi enää harvoin. Hän kuoli vuonna 1888. Kuolinsyyn uskottiin pitkään olleen kirjahyllyn kaatuminen hänen päälleen, mutta asiasta ei ole täyttä varmuutta.

Alkanilla oli yksi avioliiton ulkopuolella syntynyt lapsi, pianisti Elie-Miriam Delaborde (1839–1913). 

## Lähteet

## Aiheesta muualla

* 
*  Vapaasti käytettävissä olevia Alkanin partituureja. Mutopia Project.
Richard Leveridge

**Richard Leveridge** (19. heinäkuuta 1670 – 22. maaliskuuta 1758) oli englantilainen säveltäjä ja bassolaulaja. Hän aloitti uransa laulajana ja aloitti säveltämisen vasta 1690-luvulla. Hän julkaisi kaksi kirjaa itse säveltämiään lauluja vuosina 1697 ja 1699. Leveridgen tuotantoon kuuluu yli 150 laulua, kuten patrioottinen balladi *[[The Roast Beef of Old England]]*. Leveridge lopetti laulajan uransa 81 vuoden iässä vuonna 1751.
Édouard Deldevez

**Édouard Deldevez** (31. toukokuuta 1817 Pariisi – 6. marraskuuta 1897 Pariisi) oli ranskalainen säveltäjä, kapellimestari, viulisti, musiikinopettaja ja musiikkikirjailija. Hänen sävellyksiinsä kuuluu muun muassa baletteja, kuten kaksinäytöksinen *Paquita* (1846). Deldevez julkaisi vuonna 1867 musiikkikirjan *Notation de la musique classique*.

## Lähteet
Hans Neusidler

**Hans Neusidler** (myös muodossa *Neusiedler* tai *Newsidler*; 1508–1563) oli saksalainen renessanssisäveltäjä ja luutisti. Hänellä oli unkarilaisia sukujuuria. Neusidler työskenteli luutistina Nürnbergissä vuodesta 1530 lähtien. Hän myös julkaisi neljä kirjaa säveltämiään luuttukappaleita.

## Aiheesta muualla
*Hans Newsidler